Ma yella nessers ddehn-nneɣ ad naf d akken tasekla n ugrud mačči d tasekla tamaynut, mačči d ayen i d-yennulfan seg yiḍelli ɣer wass-a, tasekla n ugrud tella-d si zman aqdim deg umaḍal s umata, ladɣa ɣer leqbayel, ma yella nerza ɣer ilugan n ttarbiyya d tudert n tmetti tamaziɣt ad tt-naf tcud aṭas ɣer iferdisen n tsekla, maca timura tibaraniyin ur rrint ara lwelha-nsent ɣer usnulfu aseklan i yigerdan d ayen i ten-yeǧǧan ad ḥesben tasekla-agi n ugrud d tatrart, armi d iseggasen n 1965 bdan inagmayen ibaraniyen snulfuyen-d kra n tewsatin yeɛnan igerdan ladɣatimucuha.